Txina Taipei

Txina Taipei edo Taipei Txinatarra (中華臺北 txinera tradizionalean, 中华台北 txinera sinplifikatuan edota Zhōnghuá Táibĕi mandarin txinera transkribatzeko erabiltzen den pinyin sisteman)  Taiwan, Formosa, Txina Nazionalista edo Txina Insular bezala ere ezagutzen den Txinako Errepublikako kirolariek Olinpiar Jokoetan  eta beste kirol ekitaldi batzuetan parte hartzeko erabiltzen duten izen ofiziala da. Halaber, batzuetan izendapen hori erabili izan da herrialde horretako parte-hartzaileentzat edertasun-lehiaketetan, Miss Universo, besteak beste.

 Historia 
Txinako Herri Errepublika (nazionalista) eta Txinako Herri Errepublika (komunista) aurrez aurre daude 1949an Txinako gerra zibila amaitu zenetik. Taiwan uhartean babestu eta indartsu egin zen gobernu nazionalistak onartzen du uharte hori Txinaren parte dela, baina Txina hori Txinako Errepublika gisa definitzen du. Txinako Herri Errepublikako gobernu komunistak, ordea, Taiwan uhartea bere lurraldearen zati bat dela aldarrikatu du.

1979ko azaroan, Nagoyan (Japonia), Nazioarteko Batzorde Olinpikoak ebazpen bat hartu zuen, zeinaren bidez Taiwango Batzorde Olinpikoa izena zuenak Taipeiko Batzorde Olinpiko gisa aitortua izango zen eta bere kirolariak Olinpiar Jokoetan lehiatuko ziren Txina Taipei izenarekin. Txina izen soila eta CHN laburdura ofiziala Herri Errepublikarentzat geratu dira harrezkero.

Bi partaidetzen auzi gorabeheratsua honela garatu da historikoki:
OrdezkaritzaTxinaTaiwan1924 TxinaJaponiaren menpeko garai koloniala1932–1936 Txina (CHN)1948 Txinako Errepublika (Taiwan uhartea eta Txina kontinentala bateraturik)1952Txinako Herri Errepublika
(PRC)1956Txinako Errepublika (CHN)1960Formosa (RCF)1964–1968Taiwan (TWN)1972–1976Txinako Errepublika (ROC)1980Txina (CHN)1984tikTxina Taipei (TPE)

 Banderak 

21. mendekoak:

 Erreferentziak 

 Kanpo estekak 

Kategoria:Txina Olinpiar Jokoetan
Kategoria:Taiwango kirola
Kategoria:Taiwanen kanpo harremanak
Kategoria:Taiwan Txinako Errepublikaren menpe